Liu Jiuan (Jet Li) on Hiina tippagent, kes saabub Shanghaist Pariisi, et aidata kohalikku komissari Richard'i (Tcheky Karyo) ohtliku bande tabamisel. Operatsioon ebaõnnestub täielikult ning süüdlaseks lavastatud Liust saab tagaotsitav, kelle peale peab jahti kogu Pariisi politsei  eesotsast Richard'i kõrilõikajatega. Süüdistatuna mõrvas, mida ta toime ei pannud  ja ihuüksi linnas, mida ta ei tunne, peab Liu alustama võitlust, milles tema ainsateks abilisteks on mehe enda oskused ning ameeriklannast prostituut Jessica (Bridget Fonda). Pole just kõige paremad väljavaated…    "Draakoni suudlus" on fantaasiarikaste võitlusstseenidega täidetud tormiline action-film, mille peaosas zhanri suurmeister Jet Li ("Romeo peab surema"). Lisaks talle teevad kaasa Bridget Fonda ("Jackie  Brown"), Tcheky Karyo ("Dobermann") jt. Lavastas Chris Nahon, kes seni vändanud reklaame ja muusikavideosid. Käesoleva lavastajatöö pakkus talle filmi produtsent ja kaasstsenarist Luc Besson ("Leon"). Muusika kirjutas Craig Armstrong ("Moulin Rouge").